turjo4nis/wikipedia-bn-dump-20250701 huggingface dataset:
আমিনুল ইসলাম ভুঁইয়া

আমিনুল ইসলাম ভুঁইয়া (জন্ম: ১লা অক্টোবর, ১৯৫৩) হলেন বাংলাদেশের একজন বিশিষ্ট চিন্তাবিদ, লেখক ও অনুবাদক। তিনি প্লেটোর সমগ্র রচনা বাংলা ভাষায় অনুবাদের জন্য বিশেষভাবে খ্যাতিমান। বাংলা ভাষায় অনুবাদে বিশেষ কৃতিত্বের জন্য ২০১৮ খ্রিষ্টাব্দে তিনি বাংলা একাডেমি সাহিত্য পুরস্কার লাভ করেন। কর্মজীবনে তিনি বাংলাদেশ সিভিল সার্ভিসের একজন সদস্য ছিলেন।

জীবনী 
১৯৫৩ খ্রিষ্টাব্দের ১লা অক্টোবর নরসিংদী জেলার বদরপুর গ্রামে জন্মগ্রহণ করেন। ১৯৭৪ খ্রিষ্টাব্দে তিনি ঢাকা বিশ্ববিদ্যালয় থেকে ইংরেজিতে এবং ১৯৮৬ খ্রিষ্টাব্দে যুক্তরাষ্ট্রের আমেরিকান ইউনিভার্সিটি থেকে নীতি বিশ্লেষণ-এ স্নাতকোত্তর ডিগ্রি অর্জন করেন। ২০১০ খ্রিষ্টাব্দে তিনি বাংলাদেশ সরকারের সচিব পদ থেকে অবসর লাভ করেন। অতঃপর তিনি এশীয় উন্নয়ন ব্যাংক (ম্যানিলা) বিকল্প নির্বাহী পরিচালক হিসেবে দায়িত্ব পালন করেন।। তাঁর পছন্দের বিষয় বিজ্ঞানের দর্শন ও তুলনামূলক কিংবদন্তি শাস্ত্র।

উল্লেখযোগ্য প্রকাশনা 
* প্লেটোর রিপাবলিক-এর ভূমিকা ইংরেজি ভায়া হয়ে অনূদিত (পাঠক সমাবেশ, ২০১৮)
 প্লাতোর ১৩টি সংলাপের ইংরেজি-ভায়া অনুবাদ ইউথিফ্রো, সক্রেটিসের জবানবন্দি, ক্রিতো, ফিদো, ফিদ্রাস, লেকিজ, প্রোতাগোরাস, মেনো, ইউথিদামাস, লাইসিস, সিম্পোজিয়াম, রিপাবলিক, রাষ্ট্রনায়ক, (পাঠক সমাবেশ, ২০১৪-২০১৭)
* প্লেটোর আইনকানুন ইংরেজি ভায়া হয়ে অনূদিত (বাংলা একাডেমি; অনুবাদ, ২০১৩)
 আঁলা বাদিয়ু ও নিকোলা থুং-র In Praise of Love গ্রন্থের অনুবাদ প্রেমবন্দনা (পাঠক সমাবেশ; ২০১৪)
 কার্ল পপারের নির্বাচিত দার্শনিক রচনা (অনুবাদ; তিন খণ্ড; বাংলা একাডেমি; ২০০৭, ২০০৮, ২০১০)
 রবীন্দ্রনাথ: দর্শনভাবনা (মূর্ধন্য; ২০১১)
 আকবর আলি খানে Discovery of Bangladesh গ্রন্থের অনুবাদ বাংলাদেশের সত্তার অন্বেষা (বাংলা একাডেমি; ২০০৪)
 পাওলো ফ্রেইরির Pedagogia do Oprimido (পেদাগোশ্জিয়া দো ওপ্রিমিদো) গ্রন্থের ইংরেজি-আশ্রিত অনুবাদ অত্যাচারিতের শিক্ষা (আরবান, ঢাকা, ১৯৯৩, পরবর্তীতে পাঠক সমাবেশ, ২০২০)
 সম্রাট বনাম সূর্যসেনের ঐতিহাসিক মামলার রায় (ইংরেজি রায়ের অনুবাদ, খান ব্রাদার্স অ্যান্ড কোম্পানি, ঢাকা; ১৯৯০, ২০০৬)
 ফ্রঁস ফ্যানোর Les Damnés de la Terre (লে দানি দ্যু লা-তেয়া) গ্রন্থের ইংরেজি হয়ে অনুবাদ জগতের লাঞ্ছিত (বাংলা একাডেমি ও মাওলা ব্রাদার্স, ১৯৮৮)
 প্লাতোর গর্জিয়াস-এর ইংরেজি-আশ্রিত অনুবাদ (পাঠক সমাবেশ, ২০১৮)
 প্লাতোর ক্রাতিলাস-এর ইংরেজি-আশ্রিত অনুবাদ (পাঠক সমাবেশ, ২০১৮)
 প্লাতোর থিয়াইতিতাস-এর ইংরেজি-আশ্রিত অনুবাদ (পাঠক সমাবেশ, ২০১৮)
 ডেভিড হিউমের An Enquiry Concerning Human Understanding-এর অনুবাদ মানবীয় উপলব্ধির অন্বেষণ (বিশ্বসাহিত্য কেন্দ্র, ঢাকা)
 বার্ট্রান্ড রাসেলের Human Society in Ethics and Politics-এর অনুবাদ নৈতিকতা ও রাজনীতিতে মানবসমাজ (জাগৃতি, ঢাকা)

তথ্যসূত্র

বহিঃসংযোগ 

১৯৫৩-এ জন্ম
জীবিত ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
নরসিংদী জেলার ব্যক্তি
বাংলাদেশী অনুবাদক
বাংলাদেশী পুরুষ লেখক
অনুবাদ সাহিত্যে বাংলা একাডেমি সাহিত্য পুরস্কার বিজয়ী
বাংলা একাডেমির সম্মানিত ফেলো
বাঙালি লেখক
চিন্তামণি ঘোষ

চিন্তামণি ঘোষ (জন্ম: ১৮৪৪ - মৃত্যু: ১১ আগস্ট ১৯২৮) একজন বাঙালী মুদ্রণ শিল্প বিশেষজ্ঞ ও ব্যবসায়ী।

প্রথম জীবন

চিন্তামণি ঘোষের জন্ম হয় হাওড়া জেলার বালি গ্রামে। পিতার কর্মস্থল বারাণসীতে তার শিক্ষা আরম্ভ হয়।

কর্মজীবন
তের বছর বয়সে পিতা মারা যাওয়ার পরে তিনি এলাহাবাদের ইংরেজি সংবাদপত্র "পাইওনিয়র"-এর অফিসে চাকরি গ্রহণ করেন। মুদ্রণ যন্ত্রের কাজ এইসময় বিশেষভাবে তার শিক্ষা ও গবেষণার বিষয় হয়ে ওঠে। কুড়ি বছর বয়সে তিনি সরকারের মেল সার্ভিস বিভাগে অল্পকালের জন্য চাকরি করেন এবং পরে সরকারেরই হাওয়া অফিসে চাকরি নিয়ে হেড ক্লার্ক পদে উন্নীত হন এবং অবসর গ্রহণ করেন ১৮৮৪ খ্রিষ্টাব্দে এলাহাবাদের সৈন্যবিভাগ থেকে তিনি একটি হ্যান্ড প্রেস কিনে "ইন্ডিয়ান প্রেস" নামের মুদ্রণপ্রতিষ্ঠান স্থাপন করেন। ১৯১০ খ্রীষ্টাব্দে উত্তর প্রদেশে তিনিই প্রথম শক্তিচালিত মুদ্রণযন্ত্রের প্রবর্তন করেন। লিথোগ্রাফি পদ্ধতিতে মুদ্রণ তিনিই প্রথম আরম্ভ করেন। ভাষাবিদ, পণ্ডিত দীনেশচন্দ্র সেন রচিত "বঙ্গভাষা ও সাহিত্য", রবীন্দ্রনাথের বহু গ্রন্থ, অবনীন্দ্রনাথ প্রমুখ শিল্পীদের বহুবর্ণ চিত্র এবং কিছুদিনের জন্য রামানন্দ চট্টোপাধ্যায় সম্পাদিত "প্রবাসী" এলাহাবাদে তার ছাপাখানায় মুদ্রিত হত। ১৯১০ খ্রিষ্টাব্দে "সরস্বতী" নামে একটি হিন্দি পত্রিকা প্রতিষ্ঠা করে তিনি হিন্দী সাহিত্যের উন্নয়ন ও প্রচারে বিশেষ সহায়তা করেন।

মৃত্যু 
১৯২৮ খ্রিষ্টাব্দের ১১ আগস্ট এলাহাবাদে চিন্তামণি ঘোষের  মৃত্যু হয়।

তথ্যসূত্র

বহিঃসংযোগ
The man who unveiled Tagore's genius before the world - Times of India
The true tradition of print in India - PrintWeek
हिंदी पत्रकारिता को सींचनेवाले बांग्लाभाषी मनीषी

১৮৪৪-এ জন্ম
১৯২৮-এ মৃত্যু
বাঙালি ব্যবসায়ী
ভারতীয় প্রকাশক (ব্যক্তি)
হাওড়ার ব্যক্তি
সেলিনা বেগম

সেলিনা বেগম স্বপ্না (জন্ম: ১ জুন ১৯৬৮) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৬ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

আরও দেখুন 
 ১০ম জাতীয় সংসদ নির্বাচন - ২০১৪
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ 

 মাননীয় সংসদ সদস্য সেলিনা বেগম  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৬৮-এ জন্ম
জীবিত ব্যক্তি
বাংলাদেশী মুসলিম
সিরাজগঞ্জ জেলার ব্যক্তি
রাজনীতিতে বাংলাদেশী নারী
বাংলাদেশ আওয়ামী লীগের রাজনীতিবিদ
দশম জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী রাজনীতিবিদ
২১শ শতাব্দীর বাংলাদেশী নারী রাজনীতিবিদ
সেলিনা আখতার বানু

সেলিনা আখতার বানু  হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৭ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

আরও দেখুন 
 ১০ম জাতীয় সংসদ নির্বাচন - ২০১৪
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ 

 মাননীয় সংসদ সদস্য সেলিনা আখতার বানু  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

জীবিত ব্যক্তি
বাংলাদেশী মুসলিম
মেহেরপুর জেলার ব্যক্তি
রাজনীতিতে বাংলাদেশী নারী
বাংলাদেশ আওয়ামী লীগের রাজনীতিবিদ
দশম জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী রাজনীতিবিদ
২১শ শতাব্দীর বাংলাদেশী নারী রাজনীতিবিদ
অপরাজিত (উপন্যাস)

অপরাজিত বিভূতিভূষণ বন্দ্যোপাধ্যায় রচিত দ্বিতীয় উপন্যাস।  ‘প্রবাসী’ মাসিকপত্রে ১৩৩৬ সালের পৌষ সংখ্যা থেকে ১৩৩৮- এর আশ্বিন সংখ্যা পর্যন্ত ধারাবাহিকভাবে প্রকাশিত হয়েছিল।  উপন্যাসের স্ফীতির কারণে দু খণ্ডে বিভক্ত হয়ে প্রথম বের হয়ঃ প্রথম ভাগের প্রকাশকাল মাঘ ১৩৩৮ [এপ্রিল ১৯৩২], দ্বিতীয় ভাগের প্রকাশকাল ফাল্গুন ১৩৩৮ [মে ১৯৩২]। এবারেও প্রকাশক ছিলেন সজনীকান্ত দাস, বের করা হয়েছিল রঞ্জন প্রকাশালয় থেকে এবং দাম ছিল যথাক্রমে দু টাকা চার আনা ও দু টাকা। পরে ‘অপরাজিত’ দু খণ্ডের জায়গায় এক খণ্ডে মুদ্রিত হয়, এখনও তাই হচ্ছে। বিভূতিভূষণ বন্দ্যোপাধ্যায় এ উপন্যাসটি উৎসর্গ করেছিলেন ‘মাতৃদেবীকে’।

‘অপরাজিত’ সাময়িকপত্রে মুদ্রণের আগে লেখকের পরিকল্পিত নাম ছিল ‘আলোর সারথি’, কিন্তু ‘প্রবাসী’ তে ছাপানোর সময়েই শিরোনাম পরিবর্তন করে ‘অপরাজিত’ রেখেছিলেন।

‘পথের পাঁচালী’ র অপু-কাহিনীরই সম্প্রসারণ ‘অপরাজিত’। পরে কোন এক সময়ে অপুর সন্তান কাজলকে নিয়ে উপন্যাস রচনার ইচ্ছা তার মনে ছিল। ‘তৃণাঙ্কুর’ দিনলিপিতে তিনি লিখেছেনঃ

“অপুকে জন্ম থেকে ৩৪ বৎসর বয়স পর্যন্ত আমি কলমের ডগায় সৃষ্টি করেচি। তাকে ছাড়তে সত্যিকার বেদনা অনুভব করচি-তবে সে ছিল অনেকখানিই আমার নিজের সঙ্গে জড়ানো, সেইজন্যে বেশি কষ্ট হচ্ছে বিদায় দিতে কাজলকে, লীলাকে, দুর্গাকে, রাণূদি’কে-এরা সত্য সত্যই কল্পনাসৃষ্ট প্রাণী। কোনোদিকে এদের কোনো ভিত্তি নেই এক আমার কল্পনা ছাড়া।“

কিন্তু, কাজলকে নিয়ে কাহিনীসৃষ্টির পূর্বেই  বিভূতিভূষণ বন্দ্যোপাধ্যায় মারা যান। তার একমাত্র পুত্র তারাদাস  বন্দ্যোপাধ্যায় অপু-কাহিনীর তৃতীয় খণ্ড হিসেবে বহু পরে ‘কাজল’ রচনা করেন। ‘কাজল কেন লিখব, শিরোনামে একটি রচনা বিভূতিভূষণ মৃত্যুর কিছুকাল পূর্বে ‘কথাসাহিত্য’ পত্রিকায় প্রকাশ করেছিলেন এবং ঐ কাগজেই ১৩৫৭-র পৌষ সংখ্যা থেকে ধারাবাহিকভেবে ‘কাজল’ প্রকাশিত হওয়ার কথা ছিল। এ থেকে তার যে অভিপ্রায় ধরা পরে পিতার সেই অতৃপ্ত বাসনা পুত্র চরিতার্থ করার চেষ্টা করেছিলেন, সন্দেহ নেই।

তথ্যসূত্র 

বাংলা ভাষার উপন্যাস
বাংলা ভাষার ভারতীয় উপন্যাস
কালিয়াচক ১ সমষ্টি উন্নয়ন ব্লক

কালিয়াচক ১ সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার মালদা সদর মহকুমা এর একটি ব্লক। ব্লকটির সদর কালিয়াচক।

ভূগোল 
কালিয়াচক  দ্রাঘিমাংশ এ অবস্থিত। কালিয়াচক ১ সমষ্টি উন্নয়ণ ব্লক মোট ১০৬.৬০ বর্গকিলোমিটার এলাকা জুড়ে বিস্তৃত।

গ্রাম পঞ্চায়েত 
কালিয়াচক ১ ব্লকের গ্রামীণ এলাকা ১৫ টি গ্রাম পঞ্চায়েত নিয়ে গঠিত। আলিনগর, গয়েশবাড়ী, কালিয়াচক -২, সিলমপুর -২, আলীপুর ১, জালালপুর, মোজাম্পপুর, সুজাপুর, আলীপুর -২, জালুয়াবাধাল, নাওদা-যদুপুর, বামগ্রাম-মাশিমপুর, কালিয়াচাক ১, শিলমপুর ১, আলিনগর

জনপরিসংখ্যান
২০১১ সালের জনগণনা অনুসারে, কালিয়াচক ১ সমষ্টি উন্নয়ন ব্লকের জনসংখ্যা ৩৯২,৫১৭। এর মধ্যে ২৬৯,০৫৮ জন গ্রাম্য বাসিন্দা ও ১২৩,৪৫৯ জন শহুরে বাসিন্দা। এবং ২০০,৪৫১ জন পুরুষ ও ১৯২,০৬৬ জন মহিলা।

সাক্ষরতা
২০১১ সালের জনগণনা অনুসারে কালিয়াচক ১ ব্লকের ৩৯২,৫১৭ জনের মধ্যে ২১৩,০৪১ জন সাক্ষর। তার মধ্যে ১১৩,৫৭০ জন পুরুষ ও ৯৯,৪৭১ জন মহিলা।

তথ্যসূত্র

মালদহ জেলার সমষ্টি উন্নয়ন ব্লক
চন্দ্রবাহাদুর ডাঁগি

চন্দ্রবাহাদুর ডাঁগি (৩০ নভেম্বর ১৯৩৯– ৩ সেপ্টেম্বর ২০১৫) (, ) ছিলেন অকাট্য প্রমাণসমেত  উচ্চতা সহ লিপিবদ্ধ ইতিহাসে সবচেয়ে খর্বকায় ব্যক্তি বা খাটো পুরুষ।  ডাঁগি ছিলেন একজন আদিম খর্বকায় ব্যক্তি। তিনি গুল মোহাম্মদের (১৯৫৭–৯৭) রেকর্ড ভেঙে দেন, যার উচ্চতা  ছিল। নেপালের দাঙ জেলায় তার নিজ গ্রামে চন্দ্রবাহাদুরকে একজন লাকড়ি ঠিকাদার দেখতে পেলে তিনি প্রথম গণমাধ্যমের সামনে আসেন, এবং ২০১২-এর ফেব্রুয়ারিতে তার উচ্চতা পরিমাপ করে তাকে পৃথিবীর সবচেয়ে খর্বকায় প্রাপ্তবয়স্ক ব্যক্তি হিসেবে ঘোষণা করে লিপিবদ্ধ করা হয়। এরফলে তিনি গিনেস বিশ্ব রেকর্ডে স্থান করে নেন। তার পাঁচ ভাইয়ের মধ্যে তিনজনের উচ্চতা ১.২২মিটারের (চার ফুট) কম, যেখানে তার দুই বোন এবং অন্য দুই ভাইয়ের উচ্চতা গড়পড়তার মধ্যে রয়েছে।

জীবনী
১৯৩৯ সালের ৩০ নভেম্বর ডাঁগি জন্মগ্রহণ করেন। শারীরিক কোন অক্ষমতার কারণে তিনি খর্বকায় হন তা জানা যায়নি। তিনি নেপালের রাজধানী কাঠমান্ডু থেকে প্রায়  দূরবর্তী একটি গ্রাম, রীমখলিতে বাস করতেন। ২০১২ সালে বিশ্বের খর্বকায় ব্যক্তি হিসেবে গিনেস বিশ্ব রেকর্ডে নাম লেখানোর পূর্বে, তিনি কখনো তার নিজ গ্রামের বাইরে যান নি। খর্বকায় ব্যক্তি শিরোনামে ভূষিত হবার পর, তিনি বলেন যে তিনি সর্বদা তার দেশের প্রত্যেক প্রান্তে এবং বহিঃবিশ্বে ঘুরে বেড়াতে চাইতেন। তিনি বলেন যে সবচেয়ে খর্বকায় ব্যক্তি এবং একজন নেপালি নাগরিক হিসেবে, তিনি তার পদমর্যাদা দিয়ে দেশকে পরিচিত করতে চান।

২০১২ সালে, ৭২ বছর বয়সে, ডাঁগি পৃথিবীর সবচেয়ে খর্বকায় মহিলা, ভারতের নাগপুরের বাসিন্দা জ্যোতি আম্গের সাথে দেখা করেন। এই জুটি ২০১৩ সালে গিনেস বুক রেকর্ডের ৫৭তম সংস্করণের জন্য পোজ দেন। ১৩ নভেম্বর ২০১৪-তে, গিনেস বিশ্ব রেকর্ড দিবসের অংশ হিসেবে, ডাঁগি পৃথিবীর সবচেয়ে লম্বা জীবিত ব্যক্তি, সুলতান কোসেনের সাথে লন্ডনের একটি অনুষ্ঠানে দেখা করেন।

চন্দ্রবাহাদুর আমেরিকান সামোয়ার, পাগো পাগোতে অবস্থিত লিন্ডন বি. জনসন ট্রপিক্যাল মেডিক্যাল সেন্টারে ৩ সেপ্টেম্বর ২০১৫ সালে মারা যান। তার মৃত্যুর সঠিক কারণ জানানো হয়নি, যদিও দ্য কাঠমান্ডু পোস্টের রিপোর্ট অনুযায়ী মৃত্যুর পূর্বে তিনি নিউমোনিয়ায় ভোগছিলেন। তিনি সামোয়ার টুপাল ব্রুনো ম্যাজিক সার্কাসের সাথে দক্ষিণ প্রশান্ত এলাকায় বেশীরভাগ সময় ঘুরে বেড়ান।

চিত্রসম্ভার

আরও দেখুন

তথ্যসূত্র

বহিঃসংযোগ

 Nepalese man named shortest ever in history
 Shortest Man of the World Chandra Bahadur Dangi 

১৯৩৯-এ জন্ম
২০১৫-এ মৃত্যু
খর্বকায় ব্যক্তি
বিকলাঙ্গ নেপালি ব্যক্তি
গিনেস বিশ্ব রেকর্ড
বিশ্বরেকর্ডধারী
মুহম্মাদ আলতাফ আলী

মুহাম্মাদ আলতাফ আলী (৩০ জুন ১৯৪৪) বাংলাদেশী রাজনীতিবিদ এবং বগুড়া-৭ আসনের সংসদ সদস্য। তিনি ২০১৪ সালে বাংলাদেশ জাতীয় পার্টির প্রার্থী হিসেবে সংসদ সদস্য হিসেবে নির্বাচিত হয়েছেন।

জন্ম ও শিক্ষাজীবন
মুহাম্মাদ আলতাফ আলীর পৈতৃক বাড়ি বগুড়া জেলার গাবতলী উপজেলার টীয়রপাড়া এলাকায়। তিনি এলএলবি ডিগ্রি অর্জন করেছেন।

কর্মজীবন
পেশায় আইনজীবী মুহাম্মাদ আলতাফ আলী রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।

রাজনৈতিক জীবন

তথ্যসূত্র

বহিঃসংযোগ
 ১০ম জাতীয় সংসদের নির্বাচিত সংসদ সদস্যদের তালিকা 

১৯৪৪-এ জন্ম
জীবিত ব্যক্তি
বগুড়া জেলার রাজনীতিবিদ
জাতীয় পার্টির রাজনীতিবিদ
বাংলাদেশী মুসলিম
দশম জাতীয় সংসদ সদস্য
এন্টালি বিধানসভা কেন্দ্র

এন্টালি (বিধানসভা কেন্দ্র) ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র।

এলাকা 
সীমানা পুনর্নির্ধারণ কমিশনের নির্দেশিকা অনুযায়ী,১৬৩ নং এন্টালি বিধানসভা কেন্দ্রটি নিম্নলিখিত ওয়ার্ড গুলি দ্বারা গঠিত হয়। এই বিধানসভার অন্তর্গত কলকাতা পৌরসংস্থার ওয়ার্ড নং ৫৪, ৫৫, ৫৬, ৫৮ এবং ৫৯।
এন্টালি(বিধানসভা কেন্দ্র) ২৪নং কলকাতা উত্তর লোকসভা কেন্দ্র এর অংশ। ২০০৯ সালের সাধারণ নির্বাচনের পূর্বে এটি কলকাতা উত্তরপূর্ব (লোকসভা কেন্দ্র) এর অংশ ছিল।

বিধানসভার সদস্য

নির্বাচনী ফলাফল

২০১৬

তথ্যসূত্র 

পশ্চিমবঙ্গের বিধানসভা কেন্দ্র
কলকাতা জেলার রাজনীতি
ঝর্ণা দাশ পুরকায়স্থ

ঝর্ণা দাশ পুরকায়স্থ (জন্ম: ২৭শে জুলাই,১৯৪৫  সালে সুখাইড় জমিদার বাড়ি ) তিনি  হলেন একজন বাংলাদেশী শিশুসাহিত্যক,কবি, লেখক ও গীতিকার। শিশুসাহিত্যে বিশেষ অবদানের জন্য  ২০১৮ সালে বাংলা একাডেমি থেকে বাংলা একাডেমি সাহিত্য পুরস্কার এবং ২০২২ সালে একুশে পদক লাভ করেন।

প্রারম্ভিক জীবন
ঝর্ণাদাস ১৯৪৫ সালের ২৭শে জুলাই তৎকালীন ব্রিটিশ ভারতের বেঙ্গল প্রেসিডেন্সির সুনামগঞ্জ জেলার 
ধর্মপাশা উপজেলা সুখাইড় জমিদার বাড়িতে জন্মগ্রহণ করেন। (বর্তমান বাংলাদেশ)
তাঁর পৈতৃক নিবাসও সুনামগঞ্জ জেলার ধর্মপাশা উপজেলার সুখাইড় জমিদার বাড়ি । ঝর্ণাদাস পূরকায়স্থ তিনি তার কাকা জমিদার শ্রীযুক্ত রাজা বিমল চন্দ্র রায় চৌধুরী মাধ্যমেই সাহিত্যে অঙ্গনে হাতেখড়ি হয়। শিশু সাহিত্যাঙ্গনে ঝর্ণাদাস পুরকায়স্থ পাঠক নন্দিত একটি নাম। বয়সকে বেমালুম ভুলে লিখতে পারেন শৈশবে-কৈশোরে ফিরেগিয়ে অনায়াসে লিখতে পারেন ছোটদের কথা। জটিল বিষয়ও আকর্ষণীয় হয়ে উঠে তার নিপুণ লেখার গুণে । লেখিকা একুশ ও মুক্তিযুদ্ধের গল্পগুচ্ছ বই-এ সহজ-সরলভাবে বিভিন্ন গল্পের মাধ্যমে ছোটদের উপযোগী করে আমাদের ভাষা আন্দোলন ও মহান মুক্তিযুদ্ধের কথা তুলে ধরেছেন। নবীন প্রজন্ম হাসি-কান্নায় মেলা স্মৃতিময় গৌরবের দিনগুলোর কথা জানতে পারবে এ বইটি পড়ে। শিশু-সাহিত্যকে বিশেষভাবে সমৃদ্ধ করবে একুশ ও মুক্তিযুদ্ধের গল্পগুচ্ছ বইটি ।

গ্রন্থাবলী

 আগুনের ভোর 
 রং মাখা শার্ট 
 লালুর মুক্তিযুদ্ধ 
 জুঁই করবীর দিন 
 আকাশ পরীর গল্প 
 কাকাতুয়ার মন খারাপ 
 প্রথম বৃষ্টি 
 চিরকাল মাধবী 
 শীতের ভূত 
 বেহুলা 
 মেঘ জ্যোৎস্নায়৷ মুক্তিযুদ্ধ 
 কুসুমপুরের রাজকন্যা 
 ইভানের কাজলা দিদি 
 আমি দ্রৌপদী
 আনন্দলোক 
 মেঘমহল
 বন্দি দিন বন্দি রাত্রি 
 ডাব্বু দ্যা গ্রেট 
 ক্যাপুচিনো
 দ্য ব্লু হাউস 
 ম্যাজিকের চারদিন 
 হিরন্ময় বৃষ্টি 
 ডালির মেম পুতুল 
 মেঘের কাছে ইতুর চিঠি 
 টুসি আমার টুসি 
 ম্যাজিশিয়ান ও মিঠুয়া
 এসো ভালোবাসা 
 অন্যরকম ক্যারল
 রিমঝিমের স্বপ্নবাড়ি
 বড়মামার বানর-টুপি
 গল্প হাসি রাশি রাশি 
 লালগালিচার জাদু 
 জীবনের আতর গোলাপ 
 ভূত ও টুনটুনের স্বপ্ন
 মুশকিল আসান মামা
 মেঘ জোছনায় টুপুর
 ময়ূরকণ্ঠী রাত
 টুলটুলের রঙ্গিন বেলুন
 টক ঝাল মিষ্টি গল্প
 মেঘের কাছে চিঠির ঝাঁপি
 গ্রাম বাংলার সেরা কাহিনি 
 একুশ ও মুক্তিযুদ্ধের গল্পগুচ্ছ 
 চাঁদের আলোয় রূপকথা 
 লালপরী নীলপরী ও পাপলু
 আমি সন্ধ্যার মেঘ
 রাজু রোবট নয়
 রুবাই এর মামার বাড়ী
 তিতির ও ফুটফুটে মেঘ
 মুক্তিযুদ্ধের অশ্রুত বাঁশি 
 শিশু-কিশোর গল্পসমগ্র 
 টপকে গেল টাপ্পু
 তাতান জিপিএ ফাইভ পায়নি 
 তাতুম ও লাল সবুজ মানুষ 
 নীয়নের মোবাইল পকেট 
 খুকুর নূপুর 
 গ্রাম বাংলার সেরা গল্প 
 নন্দনকাননে বৃষ্টিবিন্দু 
 বরফের জুঁই 
 নির্বাচিত গল্প 
 শ্রেষ্ঠ গল্প ইত্যাদি।

পুরস্কার ও সম্মাননা
 একুশে পদক
 বাংলা একাডেমি সাহিত্য পুরস্কার 
 বাংলাদেশ শিশু একাডেমি সাহিত্য পুরস্কার 
  বাংলাদেশ লেখিকা সংঘ সাহিত্য পদক
 আশরাফ সিদ্দিকী ফাউন্ডেশন স্বর্ণপদক 
 কমর মুশতরী স্মৃতি পুরস্কার 
 অনন্যা সাহিত্য পুরস্কার 
 এম নুরুল কাদের শিশুসাহিত্য পুরস্কার 
 অগ্রণী ব্যাংক শিশুসাহিত্য পুরস্কার 
 রিঅ্যাফ সাহিত্য পুরস্কার 
 কবি সংসদ বাংলাদেশ পদক
 সাজেদুন্নেছা খাতুন চৌধুরী সাহিত্য পদক
 নন্দিনী সাহিত্য পুরস্কার 
 ঢাকা সাহিত্য সংস্কৃতি গোষ্ঠী গোল্ড মেডেল 
 রাগীব রাবেয়া সাহিত্য পুরস্কার ইত্যাদি।

তথ্যসূত্র

১৯৪৫-এ জন্ম
জীবিত ব্যক্তি
বাংলাদেশী গীতিকার
বাংলাদেশী লেখিকা
শিশুসাহিত্যে বাংলা একাডেমি সাহিত্য পুরস্কার বিজয়ী
বাংলাদেশী হিন্দু
২০২২-এ একুশে পদক বিজয়ী
সুনামগঞ্জ জেলার ব্যক্তি
বাঙালি লেখক
যশোর সরকারি সিটি কলেজ

যশোর সরকারি সিটি কলেজ বাংলাদেশের দক্ষিণাঞ্চলের খুলনা বিভাগের যশোর জেলা শহরের মণিহার এলাকায় অবস্থিত একটি স্নাতকোত্তর শিক্ষাপ্রতিষ্ঠান। প্রতিষ্ঠাকালীন সময় এটি যশোর সিটি কলেজ নামে পরিচিত ছিলো, যা ১৯৮৭ সালে থেকে বর্তমানে যশোর সরকারি সিটি কলেজ নামে পরিচিত হয়। বর্তমানে কলেজটি উচ্চ মাধ্যমিক ও জাতীয় বিশ্ববিদ্যালয়ের অধীনে স্নাতক, সম্মান এবং স্নাতকোত্তর শ্রেণিতে বিভিন্ন বিষয়ে পাঠদান করা হয়। বর্তমানে এখানে প্রায় ৮ হাজার শিক্ষার্থী রয়েছে।

ইতিহাস
১৯৬৭ সালের ১৭ জুলাই যশোরের তৎকালীন এমএনএ সরদার আহম্মদ আলীর নেতৃত্বে সে সময়ের শিক্ষানুরাগী ও দানশীল ব্যক্তিবর্গের প্রচেষ্টায় যশোর সিটি কলেজ প্রতিষ্ঠিত হয়।

কলেজটি প্রতিষ্ঠাকালে প্রফেসর এ এফ এম সলিমুল্লাহ অধ্যক্ষের দায়িত্বভার গ্রহণ করেন এবং একাডেমিক কার্যাবলী চালিয়ে নেয়ার লক্ষ্যে বিভিন্ন বিষয়ের শিক্ষক নিয়োগসহ, বোর্ড ও বিশ্ববিদ্যালয়ের অনুমতি গ্রহণসহ যাবতীয় কার্যাবলী সম্পাদন করেন। উচ্চ মাধ্যমিক ও স্নাতক পাস কোর্স বিদ্যমান অবস্থায় ১৯৭৪ সালে এ কলেজে রাজশাহী বিশ্ববিদ্যালয়ের অধীনে রাষ্ট্রবিজ্ঞান বিষয়ে অনার্স কোর্স চালু হয়। ১৯৮৫ সালে এ কলেজে বাংলা বিষয়ে অনার্স কোর্স চালু করা হয়। ১৯৮৭ সালে কলেজটি জাতীয়করণকৃত হয়। ১৯৯২-৯৩ শিক্ষাবর্ষে এ কলেজে রাষ্ট্রবিজ্ঞান ও বাংলা বিষয়ে মাস্টার্স কোর্স চালু হয়। জাতীয়করণকৃত কলেজটির ভৌত অবকাঠামোগত সমস্যা সমাধানে বিজ্ঞান ভবন ও ছাত্র হোস্টেল নির্মিত হয়। ২০০৩-২০০৪ শিক্ষাবর্ষে এ কলেজে হিসাববিজ্ঞান, অর্থনীতি, সমাজকর্ম, ইংরেজি ও উদ্ভিদবিদ্যা বিষয়ে অনার্স কোর্স চালু হয়। অনেকগুলি অনার্স কোর্স চালু হওয়ার কারণে কলেজের শিক্ষক সংকটের সমাধানকল্পে কলেজটিতে ০৩টি অধ্যাপক, ০৮টি সহযোগী অধ্যাপকসহ মোট ২৮টি শিক্ষকের পদ সৃষ্টি হয়। পরবর্তীতে কলেজে ব্যবস্থাপনা, দর্শন ও ইতিহাস বিষয়ে অনার্স কোর্স এবং সমাজকর্ম ও ইংরেজি বিষয়ে মাস্টার্স কোর্স চালু হয় এবং শিক্ষক সংকট সমাধানের জন্য তিনি বিভিন্ন বিষয়ে পদ সৃষ্টি করা হয়।

শিক্ষক ও শিক্ষার্থী   
বর্তমানে কলেজটিতে শিক্ষক শিক্ষিকার পদ ৮৯টি এর বিপরীতে ৭০ জন কর্মরত। অফিস সহকারী ০৮ জনসহ অফিস সহায়কের সংখ্যা ৪০ জন। এ কলেজে বর্তমানে ৭৫০০ জন ছাত্র-ছাত্রী অধ্যায়নরত।

উল্লেখযোগ্য শিক্ষার্থী
 জেড এম পারভেজ সাজ্জাদ, বঙ্গবন্ধু শেখ মুজিবুর রহমান বিশ্ববিদ্যালয়, কিশোরগঞ্জের উপাচার্য।

অনার্স কোর্স
বাংলা
ইংরেজি
অর্থনীতি 
হিসাব বিজ্ঞান
ব্যবস্থাপনা
মার্কেটিং
সমাজকর্ম
রাষ্ট্রবিজ্ঞান
দর্শন
ইতিহাস
ভুগোল ও পরিবেশ
উদ্ভিদবিজ্ঞান

তথ্যসূত্র 

যশোরের বিশ্ববিদ্যালয় ও মহাবিদ্যালয়
১৯৬৭-এ প্রতিষ্ঠিত শিক্ষাপ্রতিষ্ঠান
১৯৬৭-এ পূর্ব পাকিস্তানে প্রতিষ্ঠিত

জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
জলপরী (কোরীয় ধারাবাহিক)

জলপরী(, "দ্য লিজেন্ড অফ দ্য ব্লু সি" নামেও পরিচিত) জুন জি হিয়ন ও লি মিন-হো অভিনীত ২০১৬-১৭ সালের দক্ষিণ কোরীয় ড্রামা সিরিজ। জেলেদের মৎস্যকন্যা ধরা ও ছেড়ে দেয়া নিয়ে রচিত প্রাচীন চোসন যুগের কিছু কিংবদন্তি কোরীয় লোককাহিনী থেকে অনুপ্রাণিত হয়ে এই নাটকে এক বাটপারের সাথে মৎস্যকন্যার ভালোবাসার কাহিনী রূপায়িত হয়েছে। ২০১৬ সালের ১৬ নভেম্বর থেকে ২০১৭ সালের ২৫ জানুয়ারি পর্যন্ত প্রতি বুধবার ও বৃহস্পতিবার কোরীয় সময় রাত ১০ টায় এসবিএস টিভি চ্যানেলে এটি সম্প্রচারিত হয়।

প্রথম সন্তান জন্মদানের মাত্র পাঁচ মাসের মাথায় এই ড্রামা সিরিজটিতে অভিনয় শুরু করার মধ্য দিয়ে জনপ্রিয় কোরীয় অভিনেত্রী জুন জি হিয়ন টিভি মিডিয়ায় প্রত্যাবর্তন করেন এবং শারীরিকভাবে চ্যালেঞ্জিং মৎস্যকন্যা চরিত্রটি নৈপুণ্যের সাথে রূপদান করেন। তাছাড়া দুই বছরের জন্য বাধ্যতামূলক সিভিল সার্ভিসে যোগদানের আগে জনপ্রিয় কোরীয় অভিনেতা লি মিন-হো অভিনীত শেষ ড্রামা সিরিজও ছিল এটি।

তথ্যসূত্র 

দক্ষিণ কোরিয়ার টেলিভিশন ধারাবাহিক
স্টুডিও ড্রাগনের টেলিভিশন ধারাবাহিক
দক্ষিণ কোরীয় প্রণয়ধর্মী হাস্যরসাত্মক টেলিভিশন ধারাবাহিক
২০১৬-এ অভিষিক্ত দক্ষিণ কোরীয় টেলিভিশন ধারাবাহিক
জাস্টিন ক্লুইভার্ট

জাস্টিন ক্লুইভার্ট (জন্ম ৫ মে ১৯৯৯) হলেন একজন ডাচ্ পেশাদার ফুটবলার, যিনি ইটালীয় ফুটবল ক্লাব রোমা-এর হয়ে খেলেন। তিনি লেফ্ট উইঙ্গার হিসেবে খেলতে পছন্দ করেন।

ক্লাব খেলোয়াড়ী জীবন
ক্লুইভার্ট, ডাচ্ ক্লাব এফসি এজাক্স (যা এজাক্স নামেই বেশি পরিচিত) এর করা কিশোরদের নিয়ে কর্মসূচি থেকে উঠে আসেন। তিনি ২০১৬ সালের ১৬ সেপ্টেম্বর মাসে, ডাচ্ প্রথম বিভাগীয় লিগ আরস্টি ডিভিসি-এ জং এজাক্স (এজাক্সের সংরক্ষিত খেলোয়াড়দের নিয়ে করা দল। যাকে এজাক্স II'ও বলা হয়) এর হয়ে আরেক ডাচ্ ক্লাব এমভিভি-এর বিপক্ষে অভিষিক্ত হন, সেই ম্যাচে তিনি ৬৭তম মিনিটে তার দলের লেফ্ট উইঙ্গার ভিন্স জিনো ডেকার-এর বদলে মাঠে নামেন, ম্যাচটি তারা ১-০ গোলের ব্যবধানে হেরে যায়। ক্লুইভার্ট তার দলের হয়ে নেদারল্যান্ডের সর্বোচ্চ বিভাগীয় পেশাদার ফুটবল লিগ ইরেডিভিসি-তে পিইসি জিওলে-এর বিপক্ষে প্রথম অভিষিক্ত হন ২০১৭ সালের ১৫ই জানুয়ারীতে, সেই ম্যাচটিতে তিনি ৩৯তম মিনিটে জার্মান উইঙ্গার আমিন ইউনুস এর বদলে মাঠে নামেন, তবে ম্যাচটিতে তারা ১-৩ গোলে ব্যবধানে জয় লাভ করেন। ইরেডিভিসি লিগে তিনি প্রথম গোলটি করেন ২০১৭ সালের ১৯শে মার্চ, আরেক ডাচ্ ক্লাব এসবিভি এক্সসেলসিওর-এর বিপক্ষে হওয়া দূরবর্তী ম্যাচে, তার বাবার সর্বশেষ খেলোয়াড়ী জীবনের গোলের ঠিক ১০ বছর ১ দিন পর। সেই ম্যাচটি ১-১ গোল ড্র হয়।

২০১৬ সালের ২৬শে নভেম্বর, ক্লুইভার্ট হ্যাট-ট্রিক করার মাধ্যমে সেই সিজনে তার গোলের খাতা খোলেন, তার হ্যাট-ট্রিকের বদৌলতে ঘরের মাঠে তার দল ডাচ্ ক্লাব রোডা জেসি'র বিপক্ষে ৫-১ গোল ব্যবধানে জিতে নেয়, তবে তার বাবা ডাচ্ লিগে কোন হ্যাট-ট্রিক করেননি।

ব্যক্তিগত জীবন
তিনি সাবেক ডাচ্ আন্তর্জাতিক ফুটবল খেলোয়াড় পেট্রিক ক্লুইভার্ট-এর সন্তান এবং সাবেক সুরিনামিস (সুরিনাম এর অধিবাসী) ফুটবল খেলোয়াড় কেনেথ ক্লুইভার্ট-এর নাতি।

খেলোয়াড়ী জীবনের পরিসংখ্যান

ক্লাব

তথ্যসূত্র

বহিঃসংযোগ

১৯৯৯-এ জন্ম
জীবিত ব্যক্তি
কুরাকাও বংশধর ডাচ্ ব্যক্তি
সুরিনামিস বংশধর ডাচ্ ব্যক্তি
জান্সল্যান্ডের ক্রীড়া ব্যক্তিত্ব
ওলন্দাজ ফুটবলার
ফুটবল উইঙ্গার
জং এজাক্সের খেলোয়াড়
এএফসি এজাক্সের খেলোয়াড়
আসোচাৎসিওনে স্পোর্তিভা রোমার খেলোয়াড়
সেরিয়ে আ-এর খেলোয়াড়
আরবি লাইপৎসিশের খেলোয়াড়
নেদারল্যান্ডসের আন্তর্জাতিক যুব ফুটবলার
এরস্টে ডিভিজির খেলোয়াড়
নেদারল্যান্ডসের অনূর্ধ্ব-২১ আন্তর্জাতিক ফুটবলার
ইয়ং আয়াক্সের খেলোয়াড়
এএফসি আয়াক্সের খেলোয়াড়
ওলাঁপিক জিমনাস্ত ক্লাব নিসের খেলোয়াড়
ভালেনসিয়া ফুটবল ক্লাবের খেলোয়াড়
এএফসি বোর্নমাথের খেলোয়াড়
এরেডিভিজির খেলোয়াড়
বুন্দেসলিগার খেলোয়াড়
লিগ ১-এর খেলোয়াড়
লা লিগার খেলোয়াড়
নেদারল্যান্ডসের আন্তর্জাতিক ফুটবলার
জার্মানিতে প্রবাসী ফুটবলার
ইতালিতে প্রবাসী ফুটবলার
ফ্রান্সে প্রবাসী ফুটবলার
স্পেনে প্রবাসী ফুটবলার
ইংল্যান্ডে প্রবাসী ফুটবলার
প্রিমিয়ার লিগের খেলোয়াড়
রবার্ট কেনেডি

রবার্ট জন কেনেডি (; জন্ম: ৩ জুন, ১৯৭২) ওতাগোর ডুনেডিনে জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে ওতাগোর প্রতিনিধিত্ব করেছেন তিনি। দলে তিনি মূলতঃ ডানহাতি মিডিয়াম বোলারের দায়িত্ব পালন করতেন। এছাড়াও, ডানহাতে ব্যাটিংয়ে পারদর্শীতা দেখিয়েছেন রবার্ট কেনেডি।

খেলোয়াড়ী জীবন 
১৯৯৬ সালে স্বল্পকালের জন্য নিউজিল্যান্ড দলে খেলে ৪ টেস্ট ও ৭টি একদিনের আন্তর্জাতিকে অংশ নেয়ার সুযোগ পান। ১৯৯৬ মৌসুমে সফরকারী জিম্বাবুয়ের বিপক্ষে খেলার জন্য মনোনীত হন। ১৩ জানুয়ারি, ১৯৯৬ তারিখে জিম্বাবুয়ের বিপক্ষে টেস্ট অভিষেক হয় তার। টেস্ট অভিষেকে ৩/২৮ বোলিং পরিসংখ্যান গড়েন যা তার আন্তর্জাতিক ক্রিকেটে সেরা ছিল। অ্যান্ডি ফ্লাওয়ার তার প্রথম টেস্ট উইকেট শিকারে পরিণত হন। ঐ সফরেই ৩১ জানুয়ারি তারিখে ওডিআইয়ে অভিষিক্ত হন।

১৯৯৬ সালে ভারত, পাকিস্তান ও শ্রীলঙ্কায় যৌথভাবে অনুষ্ঠিত ক্রিকেট বিশ্বকাপের ৬ষ্ঠ আসরে লি জার্মনের নেতৃত্বাধীন নিউজিল্যান্ড দলের অন্যতম সদস্য ছিলেন রবার্ট কেনেডি। ঐ প্রতিযোগিতায় তার দল কোয়ার্টার ফাইনালে অস্ট্রেলিয়ার কাছে পরাজিত হয়ে বিদায় নেয়।

তথ্যসূত্র

বহিঃসংযোগ 
 
 

১৯৭২-এ জন্ম
জীবিত ব্যক্তি
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
১৯৯৬ ক্রিকেট বিশ্বকাপের ক্রিকেটার
ওতাগোর ক্রিকেটার
ওয়েলিংটনের ক্রিকেটার
লায়লা আরজুমান বানু

লায়লা আরজুমান বানু (জন্ম: ১৫ আগস্ট ১৯৫১) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৮ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

আরও দেখুন 
 ১০ম জাতীয় সংসদ নির্বাচন - ২০১৪
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ 

 মাননীয় সংসদ সদস্য লায়লা আরজুমান বানু  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৫১-এ জন্ম
জীবিত ব্যক্তি
বাংলাদেশী মুসলিম
রাজনীতিতে বাংলাদেশী নারী
দশম জাতীয় সংসদ সদস্য
জাতীয় সংসদের মহিলা সদস্য
বাংলাদেশ আওয়ামী লীগের রাজনীতিবিদ
কুষ্টিয়া জেলার রাজনীতিবিদ
২১শ শতাব্দীর বাংলাদেশী রাজনীতিবিদ
২১শ শতাব্দীর বাংলাদেশী নারী রাজনীতিবিদ
কুষ্টিয়া জেলার ব্যক্তি
শিরিন নাঈম

শিরিন নাঈম (জন্ম: ২৪ এপ্রিল ১৯৫৯) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৯ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

প্রারম্ভিক জীবন 
নাঈম ২৪ এপ্রিল ১৯৫৯ সালে জন্মগ্রহণ করেন এবং তিনি কোনো প্রাতিষ্ঠানিক শিক্ষা গ্রহণ করেননি।

কর্মজীবন 
নাঈম ২০১৪ সালে বাংলাদেশ আওয়ামী লীগের প্রার্থী হিসেবে সংরক্ষিত মহিলা আসন থেকে সংসদ সদস্য নির্বাচিত হন।

আরও দেখুন 
 ১০ম জাতীয় সংসদ নির্বাচন - ২০১৪;
 বাংলাদেশের জাতীয় সংসদের সদস্যদের তালিকা।

তথ্যসূত্র

বহিঃসংযোগ 

 মাননীয় সংসদ সদস্য শিরিন নাঈম  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৫৯-এ জন্ম
জীবিত ব্যক্তি
বাংলাদেশী মুসলিম
রাজনীতিতে বাংলাদেশী নারী
দশম জাতীয় সংসদ সদস্য
জাতীয় সংসদের মহিলা সদস্য
বাংলাদেশ আওয়ামী লীগের রাজনীতিবিদ
জাতীয় সংসদের সংরক্ষিত মহিলা আসনের সদস্য
চুয়াডাঙ্গা জেলার রাজনীতিবিদ
২১শ শতাব্দীর বাংলাদেশী রাজনীতিবিদ
২১শ শতাব্দীর বাংলাদেশী নারী রাজনীতিবিদ